ગાંધી ફિલ્મ સાથે અભિનય કૅરિયર શરૂ કરનાર આલોક નાથે જણાવ્યું - રિચર્ડ એટનબરોની ફિલ્મમાં મને એક મિનિટનો રોલ મળ્યો હતો, પણ તેમની સાથે મારી વાતચીત બહુ યાદગાર છે. નિર્માતા તરીકે તેઓ ભારતીય સંસ્કૃતિને પ્રેમ કરતા હતાં. આપણા માટે એટનબરો તેવી વ્યક્તિ હતી કે જેમણે મહાત્મા ગાંધીની ફરીથી આપણી સામે ઊભો કર્યો હતો. આ અગાઉ કોઈ ભારતીયે એવુ નહોતુ કર્યું. રિચર્ડ એટનબરો અભિનેતા, દિગ્દર્શક અને મહાન વ્યક્તિ હતાં. આલોક નાથે ગાંધી ફિલ્મમાં તૈયબ મોહમ્મદનો નાનકડો રોલ કર્યો હતો.